OʻZBEKISTON RESPUBLIKASI SURXONDARYO MINTAQASI BOYSUN INVESTITSIYA BLOKIGA NISBATAN MAHSULOT TAQSIMOTIGA OID BITIMNI AMALGA OSHIRISH CHORA-TADBIRLARI TOʻGʻRISIDA
(resolution, 2018-12-10)

Oʻzbekiston Respublikasi Prezidentining 2010-yil 8-iyundagi PP-1351-sonli “Oʻzbekiston Respublikasining Surxondaryo viloyati Boysun investitsiya blogida geologiya-razvedka ishlarini olib borish va uglevodorod konlarini “PETRONAS Carigali Overseas Sdn. Bhd.” (Malayziya) kompaniyasi bilan mahsulotni taqsimlash shartnomasi asosida ishlab chiqish toʻgʻrisida”gi qaroriga amal qilish maqsadida, Vazirlar Mahkamasi quyidagilarni qaror qiladi: 1. Oʻzbekiston Respublikasi bilan “PETRONAS Carigali Overseas Sdn. Bhd.” (keyingi oʻrinlarda — Bitim) Oʻzbekiston tomonidan ilovaga muvofiq tasdiqlansin. 2. “Oʻzbekneftgaz” milliy xolding kompaniyasi, Oʻzbekiston Respublikasi Davlat mulki qoʻmitasi xorijiy investor — “PETRONAS Carigali Overseas Sdn. Bhd.” ikki oy muddatda Bitimning amal qilish davrida xorijiy investorga (operatorga) bepul egalik qilish va foydalanishga (tasarruf etish huquqisiz) beriladigan mol-mulk roʻyxatini aniqlasin. 3. Surxondaryo viloyati hokimligi Bitimni amalga oshirish uchun zarur boʻlgan yer uchastkalarini xorijiy investorga belgilangan tartibda ajratsin. 4. Oʻzbekiston Respublikasi Davlat bojxona qoʻmitasi Tashqi iqtisodiy aloqalar, investitsiyalar va savdo vazirligi hamda “Oʻzbekneftgaz” milliy xolding kompaniyasi bilan birgalikda ikki oy muddatda Bitimni amalga oshirish doirasida tovarlarni olib kirish va olib chiqishni bojxonada rasmiylashtirish tartibini ishlab chiqsin va tasdiqlasin. 5. Oʻzbekiston Respublikasi Suv xoʻjaligi vazirligi Oʻzbekiston Respublikasi Davlat geologiya va mineral resurslar qoʻmitasi bilan birgalikda operatorga yer usti va yer osti manbalaridan suv olishning zarur limitini belgilangan tartibda ajratsin. 6. Oʻzbekiston aloqa va axborotlashtirish agentligi Bitimni amalga oshirish doirasida operator, pudratchi va subpudratchilarga radioelektron vositalar va yuqori chastotali qurilmalardan foydalanishga belgilangan tartibda ruxsatnoma bersin. 7. Oʻzbekiston Respublikasi Tashqi ishlar vazirligi operatorning “Oʻzbekneftgaz” MXK tomonidan tasdiqlanadigan buyurtmanomalari boʻyicha Bitimni amalga oshirishda ishtirok etuvchi xorijiy mutaxassislarga kirish vizalari, shu jumladan koʻp martalik kirish vizalari belgilangan tartibda rasmiylashtirilishini taʼminlasin. 8. Oʻzbekiston Respublikasi Ichki ishlar vazirligi “Oʻzbekneftgaz” MXK tomonidan tasdiqlanadigan operatorning buyurtmanomalari boʻyicha Bitimni amalga oshirishda ishtirok etadigan xorijiy mutaxassislarga koʻp martalik vizalar berilishi va muddati uzaytirilishini, shuningdek Oʻzbekiston Respublikasida yashash joyi boʻyicha vaqtinchalik roʻyxatdan oʻtkazilishini va uning muddati uzaytirilishini belgilangan tartibda taʼminlasin. 9. Oʻzbekiston Respublikasi Mehnat va aholini ijtimoiy muhofaza qilish vazirligi operatorning “Oʻzbekneftgaz” MXK tomonidan tasdiqlanadigan buyurtmanomalari boʻyicha Oʻzbekiston Respublikasiga yuqori malakali xorijiy ishchi kuchini jalb etishga belgilangan tartibda ruxsatnomalar berilishini, shuningdek xorijiy fuqarolarga Oʻzbekiston Respublikasi hududida mehnat faoliyatini amalga oshirish huquqiga tasdiqnomalar berilishini va ularning muddati uzaytirilishini taʼminlasin. 10. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari E.R. Shoismatov zimmasiga yuklansin. Sh.X. Majitov—“Oʻzbekneftgaz” MXK boshqaruvi raisining birinchi oʻrinbosariF.M. Axmedjanov—Vazirlar Mahkamasining Geologiya, yoqilgʻi-energetika kompleksi, kimyo, neft-kimyo va metallurgiya sanoati masalalari axborot-tahlil departamentining yoqilgʻi-energetika kompleksi sektori mudiriM.M. Mirzayev—moliya vazirining oʻrinbosariSh.N. Fayzullayev—iqtisodiyot vazirining oʻrinbosariE.S. Kanyazov—adliya vazirining oʻrinbosari